मलेरिया बरसात के मौसम में मच्छरों के काटने से होनेवाली सबसे आम बीमारी है. यह गंदे पानी में पनपनेवाले एनोफ़िलीज़ नामक मच्छर के काटने से होती है. बुखार, ठंडी लगना, शरीर में अकड़न और पसीना आना मलेरिया के लक्षण हैं. यदि समय रहते मलेरिया का इलाज नहीं कराया गया तो जॉन्डिस और किडनी फ़े‌लियर जैसे कॉ‌म्प्लिकेशन्स हो सकते हैं. मलेरिया के चलते हर वर्ष भारत में हज़ारों लोग मर जाते हैं. चूंकि बरसात में पानी का जमाव अधिक होता है, जिससे मलेरिया के मच्छरों को पनपने में मदद मिलती है. इसलिए यह बहुत ज़रूरी है कि अपने घर या ऑफ़िस के आसपास पानी का जमाव न होने दें. मॉस्कीटो रिपलेंट्स और मच्छरदानी का इस्तेमाल करें.